লিলিয়ান হেলম্যান

**লিলিয়ান ফ্লরেন্স হেলম্যান** (; ২০ জুন ১৯০৫ – ৩০ জুন ১৯৮৪) একজন মার্কিন নাট্যকার, গদ্য লেখিকা, স্মৃতিকথাকার ও চিত্রনাট্যকার ছিলেন। তিনি ব্রডওয়ে মঞ্চনাটক এবং সম্পাদকীয় মতামত ও রাজনৈতিক কর্মকাণ্ডের জন্য সুপরিচিত ছিলেন। ১৯৪৭–১৯৫২ সালের সাম্যবাদ বিরোধী ক্যাম্পেইনের চূড়ান্ত পর্যায়ে হাউজ কমিটি অন আন-আমেরিকান অ্যাক্টিভিটিজে (এইচিউএসি) তার উপস্থিতির পর তিনি কালোতালিকাভুক্ত হন। যদিও তিনি ১৯৫০-এর দশকের ব্রডওয়ে মঞ্চে সক্রিয় ছিলেন, তবে মার্কিন চলচ্চিত্র শিল্পে কালোতালিকাভুক্তির কারণে তার আয় করে যায়। অনেকে হেলম্যানকে এইচিউএসি'র প্রশ্নোত্তোর প্রদানে অস্বীকৃতি জানানোর জন্য প্রশংসা করেন, কিন্তু বাকিরা মনে করেন তার অস্বীকৃতি সত্ত্বেও তিনি মার্কিন যুক্তরাষ্ট্রের কমিউনিস্ট পার্টির অংশ ছিলেন।

নাট্যকার হিসেবে হেলম্যান ব্রডওয়ে মঞ্চে *[[দ্য চিলড্রেন্‌স আওয়ার (নাটক)|দ্য চিলড্রেন্‌স আওয়ার]]*, *[[দ্য লিটল ফক্সেস]]* ও এর অনুবর্তী পর্ব *[[অ্যানাদার পার্ট অব দ্য ফরেস্ট]]*, *[[ওয়াচ অন দ্য রাইন (নাটক)|ওয়াচ অন দ্য রাইন]]*, *[[দি অটাম গার্ডেন]]* ও *[[টয়েজ ইন দি অ্যাটিক (নাটক)|টয়েজ ইন দি অ্যাটিক]]* নাটক দিয়ে সফলতা অর্জন করেন। তার অর্ধ-আত্মজীবনীমূলক নাটক *দ্য লিটল ফক্সেস* এর *[[দ্য লিটল ফক্সেস (চলচ্চিত্র)|চলচ্চিত্ররূপে]]* (১৯৪১) তার ভূমিকায় অভিনয় করেন বেটি ডেভিস। হেলম্যান তার সহকর্মী লেখক ও রাজনৈতিক সক্রিয়কর্মী ড্যাশিয়েল হ্যামেটের সাথে প্রেমের সম্পর্কে লিপ্ত ছিলেন, হ্যামেটও ১০ বছর কালোতালিকাভুক্ত ছিলেন।

১৯৬০-এর দশকের শেষভাগ থেকে তার মৃত্যু পর্যন্ত হেলম্যান তার রঙিন জীবন ও পরিচিতজনদের নিয়ে একাধিক স্মৃতিকথা লিখেছেন। ১৯৭৯ সালে *[[দ্য ডিক ক্যাভেট শো]]*-এ তার লেখনীর নির্ভুলতা প্রশ্নবিদ্ধ হয়, যখন ম্যারি ম্যাকার্থি হেলম্যানের স্মৃতিকথাসমূহ সম্পর্কে বলেন যে "'অ্যান্ড' ও 'দ্য' সহ তার লেখা প্রতিটি শব্দ মিথ্যা।" হেলম্যান ম্যাকার্থি ও ক্যাভেটের বিরুদ্ধে মানহানির মামলা করেন এবং মামলা চলাকালীন তদন্তে হেলম্যানের *পেন্টিমেন্টো* বইয়ে ভুল পাওয়া যায়। তারা বলেন যে এই বইয়ের "জুলিয়া" খণ্ড, যা থেকে ১৯৭৭ সালের *[[জুলিয়া (১৯৭৭-এর চলচ্চিত্র)|একই নামের অস্কার বিজয়ী চলচ্চিত্র]]* নির্মিত হয়, মূলত ম্যুরিয়েল গার্ডিনারের জীবনী অবলম্বনে রচিত। বিংশ শতাব্দীর অন্যতম প্রসিদ্ধ যুদ্ধ প্রতিবেদক ও লেখক আর্নেস্ট হেমিংওয়ের তৃতীয় স্ত্রী মার্থা গেলহর্ন বলেন হেলম্যানের হেমিংওয়ে ও স্পেনের গৃহযুদ্ধের স্মৃতি ভুল ছিল। ম্যাকার্থি, গেলহর্ন ও অন্যান্যরা হেলম্যানকে তার কমিউনিস্ট পার্টির সদস্যপদ নিয়ে মিথ্যার বিরুদ্ধে অভিযোগ করেন এবং বলেন তিনি স্তালিনবাদী ছিলেন।

## জীবনী
### প্রারম্ভিক জীবন ও বিবাহ
লিলিয়ান ফ্লরেন্স হেলম্যান ১৯০৫ সালের ২০শে জুন লুইজিয়ানা অঙ্গরাজ্যের নিউ অরলিন্সে এক ইহুদি পরিবারে জন্মগ্রহণ করেন। তার মাতা জুলিয়া নিউহাউজ অ্যালাবামা অঙ্গরাজ্যের ডেমোপলিস শহরের বাসিন্দা ছিলেন এবং তার পিতা ম্যাক্স হেলম্যান নিউ অরলিন্সের জুতা বিক্রেতা ছিলেন। জুলিয়ার মাতা সোফি মার্ক্সের পরিবার ব্যাংকিং শিল্পে সফল ছিলেন এবং তার পিতা লিওনার্ড নিউহাউজ ডেমোপলিসের মদ ব্যবসায়ী ছিলেন। লিলিয়ান তার শৈশবের অধিকাংশ সময় কেটেছে অর্ধেক সময় নিউ অরলিন্সের বোর্ডিং হোমে এবং বাকি অর্ধেক নিউ ইয়র্ক সিটিতে। তিনি দুই বছর নিউ ইয়র্ক বিশ্ববিদ্যালয়ে অধ্যয়ন করেন এবং পরে কলাম্বিয়া বিশ্ববিদ্যালয়ে কয়েকটি কোর্স করেন।

১৯২৫ সালের ৩১শে ডিসেম্বর হেলম্যান নাট্যকার ও প্রেস প্রতিনিধি আর্থার কোবেরকে বিয়ে করেন। তবে তারা প্রায়ই আলাদা থাকতেন। ১৯২৯ সালে তিনি অল্প সময়ের জন্য ইউরোপ ভ্রমণ করেন এবং তার শিক্ষাজীবনের জার্মানির বন শহরে স্থায়ী হন।

### ১৯৩০-এর দশক
১৯৩০ সাল থেকে শুরু করে প্রায় এক বছর হেলম্যান মেট্রো-গোল্ডউইন-মেয়ারের পাঠক হিসেবে এবং সম্ভাব্য চিত্রনাট্যের জন্য উপন্যাস ও সাময়িক সাহিত্যের সারাংশ লিখে সপ্তাহে ৫০ মার্কিন ডলার উপার্জন করতেন। তার কাছে এই কাজটি নীরস মনে হত, কিন্তু এর মাধ্যমে তার বিভিন্ন ধরনের সৃজনশীল ব্যক্তিদের সাথে সাক্ষাতের সুযোগ তৈরি হত, পাশাপাশি তিনি আরও রাজনৈতিক ও শৈল্পিক সংঘের সাথে জড়িয়ে পড়েন। সেখানে থাকাকালীন তিনি রহস্য লেখক ড্যাশিয়েল হ্যামেটের সাথে পরিচিত হন এবং তার প্রেমে পড়েন। ১৯৩২ সালে তিনি কোবেরকে তালাক দেন এবং নিউ ইয়র্ক সিটিতে ফিরে আসেন। সেখানে তিনি হলিউডের একটি রেস্তোরাঁয় তার হ্যামেটের সাথে সাক্ষাৎ হয়, তখন তার বয়স ছিল ২৪ বছর এবং হ্যামেটের ৩৬ বছর। ১৯৬১ সালে হ্যামেটের মৃত্যু পর্যন্ত তাদের সম্পর্ক টিকে ছিল।

হেলম্যানের নাটক *[[দ্য চিলড্রেন্‌স আওয়ার (নাটক)|দ্য চিলড্রেন্‌স আওয়ার]]* ব্রডওয়ে মঞ্চে ১৯৩৪ সালের ২৪শে নভেম্বর প্রথম মঞ্চস্থ হয় এবং মোট ৬৯১ বার মঞ্চস্থ হয়। এতে দেখা যায় এক স্কুল বালিকা তার দুই শিক্ষিকার বিরুদ্ধে সমকামিতার মিথ্যা অভিযোগ আনে। এই অভিযোগ মিথ্যা প্রমাণ হওয়ার আগেই একজন শিক্ষিকাকে তার বাগদত্তা প্রত্যাখ্যান করে এবং আরেকজন আত্মহত্যা করে। এই নাটকের সফলতার পর হেলম্যান হলিউডে গোল্ডউইন পিকচার্সের জন্য প্রতি সপ্তাহে ২,৫০০ মার্কিন ডলার পারিশ্রমিকে চিত্রনাট্যকার হিসেবে কাজের জন্য ফিরে যান। তিনি প্রথমে গাই বোল্টনের নাটক অবলম্বনে মর্দোঁ শেয়ার্পের সাথে যৌথভাবে *দ্য ডার্ক অ্যাঞ্জেল* চলচ্চিত্রের চিত্রনাট্য রচনা করেন। ১৯৩৫ সালে মুক্তিপ্রাপ্ত এই চলচ্চিত্রের সাফল্যের পর গোল্ডউইন ৩৫,০০০ মার্কিন ডলারের বিনিময়ে *দ্য চিলড্রেন্‌স আওয়ার* নাটকের স্বত্ব ক্রয় করে, নাটকটি তখনও ব্রডওয়ে মঞ্চে চলছিল। হেলম্যান মোশন পিকচার প্রোডাকশন কোডের মানদণ্ড মেনে চলার জন্য নাটকটি পুনর্লিখন করেন, যে মানদণ্ডে সমকামিতার উল্লেখ অসম্ভব ছিল। এর পরিবর্তে একজন শিক্ষিকাকে অপর শিক্ষিকার বাগদত্তার সাথে শারীরিক সম্পর্কের স্থাপনের অভিযোগ আনা হয়। ১৯৩৬ সালে এটি *দিজ থ্রি* শিরোনামে মুক্তি পায়। তিনি এরপর *ডেড এন্ড* চলচ্চিত্রের চিত্রনাট্য লিখেন, যা ১৯৩৭ সালে মুক্তি পায়।

১৯৩৫ সালের ১লা মে হেলম্যান লিগ অব আমেরিকান রাইটার্সে যোগ দেন, যার সদস্য ছিলেন হ্যামেট, ইন্টারন্যাশনাল পাবলিশার্সের আলেকজান্ডার ট্রেচেনবার্গ, ফ্রাঙ্কলিন ফলসম, লুইস উন্টারমেয়ার, আই. এফ. স্টোন, মাইরা পেজ, মিলেন ব্র্যান্ড ও আর্থার মিলার। সদস্যবৃন্দের অধিকাংশই হয় কমিউনিস্ট পার্টির সদস্য ছিলেন নয়ত তাদের সহচর ছিলেন।

একই বছর তিনি স্ক্রিন রাইটার্স গিল্ডে যোগদান করেন এবং নতুন সদস্য সংগ্রহে মনোনিবেশ করেন। এর অন্যতম গুরুত্বপূর্ণ বিষয় ছিল লেখকদের তাদের কাজের জন্য "পর্দায় স্বীকৃতি" প্রদান করা। হেলম্যান তার শুরুর দিকের কয়েকটি কাজের জন্য কোন স্বীকৃতি পাননি, তন্মধ্যে রয়েছে *দ্য ওয়েস্টার্নার* (১৯৩৪)-এর প্রধান লেখক হিসেবে এবং *দ্য মেলডি লিঙ্গার্স অন* (১৯৩৫)-এর প্রধান অবদানকারী হিসেবে।

১৯৩৬ সালের ডিসেম্বর মাসে তার রচিত নাটক *ডেজ টু কাম* ব্রডওয়ে মঞ্চে মাত্র ৭ বার মঞ্চস্থ হওয়ার পর বন্ধ হয়ে যায়। নাটকটিতে ওহাইওর একটি ছোট শহরে শ্রমবিরোধ দেখানো হয়েছে, যেখানে চরিত্রগুলো মালিক ও শ্রমিকদের প্রতিদ্বন্দ্বিতামূলক দাবির মধ্যে ভারসাম্য বজায় রাখার চেষ্টা করে, উভয়কেই বৈধ হিসাবে উপস্থাপন করা হয়। সাম্যবাদী প্রকাশনাগুলো তার পক্ষ নেওয়ার জন্য এই নাটকের ব্যর্থতার নিন্দা করে। একই মাসে তিনি স্পেনের গৃহযুদ্ধে ফ্রাঙ্কো-বিরোধী শক্তির প্রতি সমর্থন প্রদর্শনের জন্য *দ্য স্প্যানিশ আর্থ* চলচ্চিত্রের অর্থায়নের জন্য কন্টেম্পরারি হিস্টোরিয়ান্স, ইঙ্ক. গঠন ও তহবিল সংগ্রহের জন্য ডরোথি পার্কার ও আর্চিবল্ড ম্যাকলেইশ-সহ আরও কয়েকজন সাহিত্যিকদের সাথে যোগ দেন।

## সৃষ্টিকর্ম
### নাটক
* *[[দ্য চিলড্রেন্‌স আওয়ার (নাটক)|দ্য চিলড্রেন্‌স আওয়ার]]* (১৯৩৪)
* *ডেজ টু কাম* (১৯৩৬)
* *[[দ্য লিটল ফক্সেস]]* (১৯৩৯)
* *[[ওয়াচ অন দ্য রাইন (নাটক)|ওয়াচ অন দ্য রাইন]]* (১৯৪১)
* *দ্য সার্চিং উইন্ড* (১৯৪৪)
* *[[অ্যানাদার পার্ট অব দ্য ফরেস্ট]]* (১৯৪৬)
* *মন্টসেরাট* (১৯৪৯) - এমানুয়েল রব্লের নাটকের ইংরেজি ভাষার রূপান্তর
* *[[দি অটাম গার্ডেন]]* (১৯৫১)
* *দ্য লার্ক* (১৯৫৫) - জঁ অনুইলের *লালুয়েত* নাটকের ইংরেজি ভাষার রূপান্তর
* *[[টয়েজ ইন দি অ্যাটিক (নাটক)|টয়েজ ইন দি অ্যাটিক]]* (১৯৬০)
* *মাই মাদার, মাই ফাদার অ্যান্ড মি* (১৯৬৩) - বার্ট ব্লিচম্যানের *হাউ মাচ?* উপন্যাস অবলম্বনে

### উপন্যাস
* *মেবি: আ স্টোরি* (১৯৮০)

### গীতিনাট্য
* *ক্যান্ডিড* (১৯৫৬, পরবর্তীকালে হিউ হুইলার পুনর্লিখন করেন)

### চিত্রনাট্য
* *দ্য ডার্ক অ্যাঞ্জেল* (১৯৩৫; মর্দোঁ শেয়ার্পের সাথে, গাই বোল্টনের নাটক অবলম্বনে)
* *দিজ থ্রি* (১৯৩৬; তার *দ্য চিলড্রেন্‌স আওয়ার* নাটক অবলম্বনে)
* *ডেড এন্ড* (১৯৩৭; সিডনি কিংসলির নাটক অবলম্বনে)
* *দ্য লিটল ফক্সেস* (১৯৪১, তার নাটক অবলম্বনে)
* *দ্য নর্থ স্টার* (১৯৪৩)
* *দ্য সার্চিং উইন্ড* (১৯৪৬, তার নাটক অবলম্বনে)
* *দ্য চেজ* (১৯৬৬, হর্টন ফুটের নাটক ও উপন্যাস অবলম্বনে)

### স্মৃতিকথা
* *অ্যান আনফিনিশড ওম্যান: আ মেমোয়ার* (১৯৬৯)
* *পেন্টিমেন্টো: আ বুক অব পোট্রেটস* (১৯৭৩)
* *স্কাউন্ড্রেল টাইম* (১৯৭৬)
* *ইটিং টুগেদার: রেসিপিস অ্যান্ড রিকালেকশন্স* (১৯৮৪, পিটার ফেইবলম্যানের সাথে)

এছাড়াও:
* *প্রিফেস টু দ্য বিগ নকওভার*, হ্যামেটের গল্প সংকলন (১৯৬৩)
* *থ্রি*, ১৯৮০-এর তার প্রথম তিনটি স্মৃতিকথার সংকলন

## তথ্যসূত্র

## বহিঃসংযোগ

* Lillian Hellman Papers at the Harry Ransom Center, University of Texas at Austin
* 
* 
* 
*"Profile: Lillian Hellman Episode 5,” 1981-04-10, The Walter J. Brown Media Archives & Peabody Awards Collection at the University of Georgia, American Archive of Public Broadcasting

বিষয়শ্রেণী:১৯০৫-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:২০শ শতাব্দীর মার্কিন ইহুদি
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:আমেরিকান একাডেমি অব আর্টস অ্যান্ড লেটার্সের সদস্য
বিষয়শ্রেণী:আমেরিকান একাডেমি অব আর্টস অ্যান্ড সায়েন্সেসের সভ্য
বিষয়শ্রেণী:ইহুদি মার্কিন নাট্যকার
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ অরলিন্সের লেখক
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক সিটির চিত্রনাট্যকার
বিষয়শ্রেণী:মার্কিন নারী চিত্রনাট্যকার
বিষয়শ্রেণী:মার্কিন নারী নাট্যকার
বিষয়শ্রেণী:মার্কিন নারী স্মৃতিকথাকার
বিষয়শ্রেণী:মার্কিন ফ্যাসিবাদ বিরোধী
বিষয়শ্রেণী:মার্কিন মার্ক্সবাদী লেখক
বিষয়শ্রেণী:মার্কিন সাম্যবাদী লেখক
বিষয়শ্রেণী:লুইজিয়ানার ইহুদি
বিষয়শ্রেণী:হলিউড কালোতালিকা
বিষয়শ্রেণী:ন্যাশনাল বুক পুরস্কার বিজয়ী